CELEX: 22014D0717(01)
Language: ro
Date: 2014-06-20 00:00:00
Title: Recomandarea Consiliului de asociere UE-Liban din 20 iunie 2014 privind punerea în aplicare a celui de al doilea plan de acțiune UE-Liban în cadrul politicii europene de vecinătate

17.7.2014   
            
            
               RO
            
            
               Jurnalul Oficial al Uniunii Europene
            
            
               C 227/1
            
         RECOMANDAREA CONSILIULUI DE ASOCIERE UE-LIBAN
   din 20 iunie 2014
   privind punerea în aplicare a celui de al doilea plan de acțiune UE-Liban în cadrul politicii europene de vecinătate
   2014/C 227/01
   CONSILIUL DE ASOCIERE UE-LIBAN,
   având în vedere Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte („acordul”), în special articolul 76 alineatul (2),
   întrucât:
   
               (1)
            
            
               În conformitate cu articolul 86 din Acordul euro-mediteraneean, părțile adoptă orice măsură generală sau specifică necesară pentru îndeplinirea obligațiilor care le revin în temeiul acordului și se asigură de îndeplinirea obiectivelor stabilite în acord.
            
         
               (2)
            
            
               Părțile la acord au convenit asupra textului celui de al doilea plan de acțiune UE-Liban în cadrul politicii europene de vecinătate („planul de acțiune UE-Liban”).
            
         
               (3)
            
            
               Planul de acțiune UE-Liban va contribui la punerea în aplicare a acordului prin elaborarea și adoptarea, cu acordul comun al părților, a unor măsuri concrete care vor oferi orientări practice pentru punerea în aplicare a acordului.
            
         
               (4)
            
            
               Planul de acțiune UE-Liban are dublul obiectiv de a prevedea măsuri concrete în vederea îndeplinirii, de către părți, a obligațiilor care decurg din acord și de a oferi un cadru mai larg pentru consolidarea în continuare a relațiilor dintre UE și Liban, astfel încât să se ajungă la un grad ridicat de integrare economică și să se aprofundeze cooperarea politică, în conformitate cu obiectivele generale ale acordului,
            
         ADOPTĂ PREZENTA RECOMANDARE:
   Articol unic
   Consiliul de asociere recomandă părților să pună în aplicare planul de acțiune UE-Liban (1) în măsura în care această punere în aplicare vizează atingerea obiectivelor Acordului euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Libaneză, pe de altă parte.
   
      Adoptată la Bruxelles, 20 iunie 2014.
      
         
            Pentru Consiliul de asociere
         
         
            Președintele
         
         C. ASHTON
      
   
   
      (1)  A se vedea documentul 17588/13 pe http://register.consilium.europa.eu